CELEX: C2004/300/104
Language: et
Date: 2004-12-04 00:00:00
Title: Kohtuasi T-420/04: Kenneth Blackler'i 10. oktoobri 2004. aasta hagi Euroopa Parlamendi vastu

4.12.2004   
            
            
               ET
            
            
               Euroopa Liidu Teataja
            
            
               C 300/54
            
         Kenneth Blackler'i 10. oktoobri 2004. aasta hagi Euroopa Parlamendi vastu
   (Kohtuasi T-420/04)
   (2004/C 300/104)
   Kohtumenetluse keel: prantsuse
   Kenneth Blackler, elukoht Ispra (Itaalia), esitas 10. oktoobril 2004 Euroopa Ühenduste Esimese Astme Kohtusse hagi Euroopa Parlamendi vastu. Hageja esindaja on advokaat Patrick Goergen, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada Euroopa Parlamendi peasekretäri 11. juuli 2004. aasta otsus, millega kinnitati PE/98/A konkursikomisjoni otsus telekommunikatsioonivaldkonna inseneride nimekirja koostamise kohta, mis on ühtlasi A5/A4 palgaastme peaadministraatorite reservnimekiri, ning millega hagejat ei lubatud nimetatud konkursi suulistele katsetele;
            
         
               —
            
            
               tühistada kõik kõnealuse konkursi raames hiljem tehtud toimingud ja otsused;
            
         
               —
            
            
               teise võimalusena, juhul, kui esimese astme kohus ei rahulda asjaomase konkursi raames tehtud toimingute tühistamise taotlust, kohustada parlamenti maksma hagejale materiaalse ja moraalse kahju hüvitamiseks 100 000 eurot;
            
         
               —
            
            
               jätta kohtukulud Euroopa Parlamendi kanda.
            
         Õiguslikud alused ja peamised argumendid
   Käesolevas kohtuasjas vaidlustab hageja avaliku konkursi PE/98/A komisjoni otsuse, millega teda ei lubatud suulistele katsetele, kuna talle antud hinnangu tulemusena paigutus ta konkursinimekirjas 38ndale kohale ning üksnes 15 esimest pääsesid edasi suulistele katsetele. Konkurss oli korraldatud telekommunikatsioonivaldkonna peaadministraatorite reservnimekirja koostamiseks.
   Oma nõuete toetuseks väidab hageja, et:
   
               —
            
            
               rikutud on konkursiteadet selles osas, et vaidlustatud otsuses kasutati kandidaadi poolt esitatud diplomite hindamise kriteeriumina läbitud õpingute kestust, ei võetud arvesse teatavaid hageja poolt kandideerimiseks esitatud dokumente ega hinnatud tema haridust tõendavaid dokumente vastavalt konkursiteates esitatud kriteeriumidele;
            
         
               —
            
            
               tehtud on ilmne hindamisviga, mis seisneb selles, et on tehtud arvutusviga hageja töökogemuse kestuse osas, samuti ei ole võetud arvesse ei hagejal ilmunud publikatsioone ega tema töökogemuse üksikasjalikku kirjeldust, mille ta esitas tõendamaks, et ta vastab vähemalt kaheksa pädevusvaldkonna tingimustele konkursiteates toodud 13 valdkonnast.